Lengde uten tilløp

Lengde uten tilløp (også kalt stille lengde) er en hoppøvelse i friidrett. Øvelsen går ut på å hoppe så langt som mulig fra en opphøyet «plattform» eller «satsbrett» til en matte (ofte turnmatte).

 Utførelse 
Utøveren skal stå på begge bein, det er lov å ha tåa over kanten, hun bøyer seg og satser med kraftig armsving. Det skal ikke være noen form for vridning eller dobbeltsats med føttene. Det måles fra kanten av satsplattform til hæl på bakerste fot. Utøveren skal lande på beina, faller utøveren bakover vil det måles fra den delen av kroppen som havner nærmest satsplattformen. Lengde uten tilløp var en olympisk øvelse fra 1900 til 1912. Lengde uten tilløp finnes på det nasjonale mesterskapsprogrammet innendørs (men ikke utendørs). Den norske rekorden på 3,71 m av Arne Tvervaag fra 1968 var beste notering i verden, notert i Guinness rekordbok. Denne bestenoteringen sto i 47 år, helt til den amerikanske fotballspilleren Byron Jones i 2015 hoppet 3,74 m (12.3'').

Øvelsen er en relativt enkel øvelse, med forholdsvis få feilmarginer og høy reliabilitet. Lengde uten tilløp er gjerne nyttet som testøvelse for spenst til idrettsutøvere fra mange idretter. I treningskretser prates det om vektløftere med hopp opp mot 4 meter (bør tas med en stor klype salt). Øvelsen har også blitt utført på en måte der utøveren holdt vekter som økte kraften i armsvinget. Ubekreftede historier forteller om hopp på over 4 meter med denne teknikken.

Topp ti i Norge - Menn
(Nr 1 per desember 2022, øvrige per 1. januar 2007)

 Nr  Res.  Utøver  Klubb Dato  Sted 1.  3,71  Arne Tvervaag  Ringerike FIK  11. november 1968  Noresund 2.  3,65  Johan Christian Evandt  Oslo TF  10. mars 1962  Reykjavík, ISL 3.  3,62 Kenneth Halhjem  IL Gular  25. februar 2001  Stange 4.  3,55  Thor Hjelkrem  Kristiansund IF  9. mars 1969  Hønefoss 5.  3,53  Thomas Wiborg  IF Herkules  1. februar 2014  Stange 6.  3,51  Thor Olav Steine  Kristiansands IF  21. mars 1969  Norheimsund 7.  3,49  Thor Andreas Wiersdalen  IF Urædd  15. februar 1967  Eidanger 8.  3,48  Kjetil Flaatten  IF Herkules  2. februar 1997  Stange 9.  3,47  Otto Berg  Molde FIL  7. april 1935  Malmö, SWE 10.  3,47  Ketill Hanstveit  IL Norna-Salhus  24. april 1999  Marikollen

Topp ti i Norge - Kvinner
(Nr 1 per desember 2022, øvrige per 1. januar 2007)

 Nr  Res.  Utøver  Klubb Dato  Sted 1.  3,03 (innendørs) Oda Utsi Onstad  IL Norna-Salhus  2. februar 2020Norske rekorder for Kvinner Senior pr. 1.1.2022  Rud (Bærum) 2.  2,92  Annelin Mannes  Åkra IL  7. mars 1981  Flisa 3.  2,88  Oddrun Hokland  IL i BUL  6. mars 1966  Sandnes 4.  2,86 Lillian Bjørnseth  Florø TIF  14. november 1985  Florø 5.  2,85  Oda Utsi Onstad  Fagernes IL  1. februar 2006  Skrautvål 6.  2,84  Bjørg Marifjæren  IL Høyang  7. mars 1976  Ørsta 7.  2,84  Grete Bjørdalsbakke Mo  Ørsta IL  13. mars 1982  Ørsta 8.  2,84  Monica Grefstad  Minerva Friidrett  2. februar 1997  Stange 9.  2,81  Jorunn Bentzen  Strengereid IL  18. april 1975  Moland 10.  2,79  Anne Lise Herland  IF Fram, Larvik  4. desember 1965  Sandefjord

 Referanser 

Se også
 Friidrett
 Lengdehopp

Eksterne lenker
 Rekorder - norsk friidrett

Kategori:Lengdehopp
Kategori:Friidrettsøvelser